**Сыныптың бір жылы сценарий**

**Хадиша:**

Бұл оқу тамақ болар қарны ашқанда,  
Жол табар қараңғыда адасқанда.  
Мал озбас, біле білсең білім озар,  
Ақыры керек болар бір сасқанда –  
деп Міржақып ақын айтпақшы, тарыдай болып кіріп, ақыл ойлары толысып, оң мен солын танып жақсы мен жаманды айыра білуді үйренген шәкірттеріміздің ұйымдастыруымен өткізілгелі отырған «сыныптың бір жылы атты мерекелік ертеңгілігімізге қош келіпсіздер!!

**Сабина:**

Алдына түсіп ананың,

Жүргенін көрген – бір бақыт! – дегендей, екінші сыныпты бітіруші түлектеріміз бүгін сіздер үшін бар өнерлерін көрсетіп, тағы да бір бақытқа кенелтпекші!  
Толқимыз, толқып тұрсыз баршаңыз да  
Мұндай күй болған сірә қаншаңызда  
Қол соғып, қошеметтеп шақырайық  
2 «Б» сыныбын ортамызға!

**Хадиша:**

Көз салып қараңызшы бойымызға

Ортақ боп бүгінгі өскен ойымызға

Қош келіпсіз мейірбанды ұстаздар

2 сыныппен қоштасу тойымызға

**Сабина:**

Армысыздар,мұғалімдер әз жандар

Білім іздеп инемен құдық қазғандар

Құшақ жайып қарсы аламыз сіздерді

Би билкеніп әнде бүгін шырқалар

**Хадиша:**

Сабина, біз мектепте білім ала отырып, мектеп, ұстаз, әке, ана, дос, Отан, салауатты өмір салты жайлы ұғымдарды санамызға сіңіріп өстік. Егер әр оқушының жүрегінде ізгілік сәулесі болса, ол-мұғалімнің еңбегі.

**Сабина:**

Дұрыс айтасың,Хадиша! Сол нұрды жеткіншектің жүрегіне сіңіру үшін қаншама тер төкті десейші! Дүниеде адамды тәрбиелеп, азамат атандырғаннан артық абырой мен құрмет жоқ шығар, сірә !

**Нұрым:**

Шаттанамын мен бүгін шаттанамын

Ғылым сырын түсіндім мақтанамын

Осы сырды үйреткен 2-сыныбым

Түстей болып міне бүгін артта қалдың

**Дарын:**

Өмірге жол бір өзіңнен бастадым

Алфавитті алғаш сенен жаттадым

Ұстаз ана естен кетпес мәңгілік

Мейіріммен жауырынымнан қаққанын

**Ерасыл:**

Балғындарға баянды

Сырын төккен ұстазым!

**Санжар:**

Шәкіртіне аяулы

Нұрын төккен ұстазым

**Ару:**

Есейіп ертең кетсең де

Шәкіртпін ұстаз алдында

**Амир:**

Білім-ойдың сұлуын

Асу еткен ұстазым

**Исламбек:**

Жүрегіннің жылуын

Шашу еткен ұстазым

**Арай:**

Бала десе ойламайды өз қанын

Көрсем дейді күнге де қол созғаның

Шын жүректен жатса, тұрса тілейді

Шәкіртінің өзінен де озғанын

**Мағжан:**

Адам бар ма мұғалімнен жаны ізгі

Аялаймын олар басқан әр ізді

Арманым сол талабына қадірлі

Өнегелі болсам ұстаз тәрізді

**Милана:**

Ұстазым ғой әліппені үйреткен

Көкейіме көрік беріп, гүл біткен

Мені оқытқан, өркенімді өсіріп

Жалындатып,жанарымды нұр етке

**Нұрәлі:**

Шуағы мол жаз күніңдей қабағың

Таң нұрындай арайлы ғой ажарың

Жымиып бір маңдайымнан сипасаң

Балбырайды бал-бұл жанып жанарым

**Хор: Ұстаз-Ана**

**Сабина:**

Біздің жамандығымызды жасырып, жақсылығымызды асырып жүрген біздің ата-анамыз. Қатарымыздың теңі болып, тамағымыз тоқ, көйлегіміздің көк болып жүруі де сол кісілердің арқасы .

**Хадиша:**

Әр ана өз баласын  мейірімді болса екен, жақсы оқып, елге қалаулы азамат болса екен дейді. Халқымызда мынадай бір нақыл сөз бар: «Анаңды Меккеге үш рет арқалап барсаң да борышыңды өтей алмайсың» деген. Ардақты анамыздың ақ сүтін ақтай білгенге не жетсін !

**Сабина:**

Ия , дұрыс айтасың .Біз болашақта саналы да , ақылды бала болып  өссек ананың арманы орындалды деген осы емес пе ?Олай болса ата-аналарымызға арналған өлең шумақтарымызға кезек берейік.

**Х.Ислам:**

Ата отыр кәріміз,

Қуат берер дәріміз.

Әулиедей аялап,

Ардақтаймыз бәріміз!

**Милана:**

Әжем менің асыл жан

Жақсылыққа үйретіп,

Жамандықтан шектейді.

Әжеме ешкім жетпейді!

**Жұлдыз:**

Дүниеге әкелген ол да сенің анашың ,  
Ақ сүт беріп өсірген ол да сенің анашың.

Тіл алмасаң кешірген ол да сенің анашың ,

Мәпелеген баласын аман болсын анашым !

**Бек:**

Әкешім тілеуімді тілеп жүрген,  
Аумайсың жарығы мол ашық күннен.  
Шаршайсың жұмыс істеп біздер үшін   
Ақылды балаларың оны білген.

**Айкүнім:**

Ана дейміз бәріміз де аңқылдап,

Анадейдіжассәби дежарқылдап.

Анадегенбәйтерегіөмірдің,

Анадеген — алтын қазық, алтын бақ

**Шах :**

Ыстық - ау кім - кімге де әке деген,  
Суыққа шалындырмай, мәпелеген.  
Өмірдің соқпағымен өрге тартып,  
Алдымен адам бол деп жетелеген.

**Ару:**

Түн ұйқысын төрт бөліп

Әлпештеген анашым

Жақсы болсам асырып

Жаман болсам жасырып

Қамқор болған анашым**.**

**Б. Ислам:**

Анашым алдыңызда қарыздармын

Өтеуден оны ешқашан қарыздармын

Ананың баласына махаббаты

Мәңгілік алаулаған шам-шырағы

**Хор: Ата-анамды тыңдаймын**

**Хадиша:**

Таулары бар биік

Даласы бар Жерұйық

Бұл қай ел?

**Барлық оқушылар хормен:**

**-Қазақстан. Адамның туып өскен жері , туған туысқандары, біз тұратын атамекен Қазақстан деп аталады.**

**Сабина:**

Өте дұрыс айтасыңдар. Біздің Отанымыз Қазақстан. Олай болса Отанымызға арналған өлең шумақтарымызға кезек берейік

**Исламбек :**

Өзіңдікі туыңда

От пен ауа суың да

Жаса Қазақстаным

Белді бекен буында

**Ерасыл :**

Отан деген атамекен

Отан деген туған жер

Отан ана, Отан үлкен

Қазақстан туған ел

**Санжар :**

Сүйемін мен Отанымды

Гүл жайнаған жерімді

Сүйемін мен ата-анамды

Мені өсірген елімді

**Айым:**

Мәңгілік ел идеясын ұстанамыз

Елімізге қамқор болуға күш саламыз

Желбіреген тәуелсіздік туымызды

Қыран құстай биікке самғатамыз

**Хор: Тәуелсіз елдің ұланы**

**Хадиша:**

Уа, халқым, назар аудар денсаулыққа.  
Өмірде бақыттысың денің сауда.  
«Денсаулық - терең бақыт» деген сөзді,  
Құр айтпаған ұлы Абай данамыз да.

**Сабина:**

Денің сауда күштісің бұл әлемде,  
Денің сауда сұлусың жер бетінде.  
Сол мықты денсаулықтың арқасында,  
Жетерсің әлі талай бақыттарға

**Хадиша:**

Дені сау адам ақжарқын, көңілді және іскер болады. Оның жұмысы алға, өнері биікке көтеріліп, отбасында тыныштық орнайды.

**Сабина:**

Денсаулық-адамға табиғаттың берген құндылығы. Денсаулықты әртүрлі тәсілмен сақтап, нығайтуға болады.

**Б .Айым:**

Денсаулық - ол шыныққан  
Барлық дене мүшесі:  
Ден саулық - ол тыныққан  
Жүйке тамыр жүйесі.

**Нұрболат:**

Денсаулық – ол күлуің,  
Көңіл күйің жадырай.  
Денсаулық - ол жүруің,  
Ешбір жерің ауырмай.

**Нұрдәулет :**

Суық қардан онша қорқа қоймасаң,

Шынығасың таза ауада ойнасаң.

Осы кезде спортпен шұғылданып,

Сұлулық пен денсаулықты ойлайсың.

**Аружан:**

Біз өмірді таңдаймйз,

Біз өмірді қолдаймыз.

Әрқашан бар ынтамен,

Салауатты қолдаймыз.

**Айнұр:**

Салауатты өмір салтын қолдайық,

Әдеттен жаман әманда аулақ болайық,

Өзөміріңөзқолыңда, ей , балалар,

Су ішпегенгүлдейболыпқалмайық,

**Хадиша:**

Достарым денсаулық дегенді қалай түсінесіңдер?

**Оқушылар:**

Денсаулық дегеніміз- адам өміріндегі ең үлкен байлықтың бірі, денсаулықтың арқасында адам еңбек етіп,жетістікке жетеді және жақсы өмір сүреді.Денсаулықты сақтап, оны нығайтуға әрбір адамның өзіңе ғана байланысты.

**Сабина:**

Денсаулықты сақтау үшін қандай ережелерді орындау керек?

**Оқушылар:**

Жеке бас гигенасын сақтау күн тәртібін орындау. Дене шынықтырумен шұғылдану, дұрыс тамақтану, организмді шыңдау, белсенді, қайырымды және ақжарқын болу.

**Би : Спорт, спорт, спорт!**

**Хадиша:**

Ұзақ өмір сүргің келсе  
Жаңа достар тапқың келсе  
Көңілің сергек болсын десең,  
Зиянды әдеттен аулақ болғың келсе,

**Сабина:**

Салауатты ғұмыр кешем десең,  
Арманыңа жетем десең,  
Үлгілі болам десең,  
Таза болам десең,  
Өнерлі болғың келсе,  
Өз еркіңе тоқтау салып,  
Спортпен шұғылдан!

**Сабина:**

Сөз кезегін береміз келген кісіге

Ендігі кезекте бүгінгі қонағымызға --------------------------------------------------------сөз кезегін береміз

**Хадиша:**

Уақыттарыңызды бөліп қуанышымызға ортақтасып келегндеріңізге көп көп рахмет. Осымен сыныбымыздың бир жылына арналған іс шарамыз аяқталды. Қош сау болыңыздар